OzLabs/hebrew-wiki-articles huggingface dataset:
טרוטה

[[טרוטה חומה]]
טְרוּטָה או שֶׁמֶךְ (ידוע גם כפוֹרֵל מרוסית וגרמנית) הוא שם כולל לכמה מיני דגי מאכל השייכים לסוגים הטקסונומים אלתית, סלמון וSalvelinus מתת-משפחת Salmoninae שבמשפחת הסלמוניים.

בתת-המשפחה Salmoninae ישנם שבעה סוגים. דגי טרוטה משתייכים לשלושה מתוכם:
* אלתית (Salmo) - הכולל מינים אטלנטיים
* אלתית פסיפית הכולל מינים פאסיפיים
* Salvelinus

== שמו בעברית ==

מקור המילה שֶׁמֶךְ הוא מאת תחדיש של אברהם שלונסקי שלקח אותה ככל הנראה מהמילה הערבית: سمك (סַַמַכּ, דג). אותה מילה זלגה ככל הנראה גם לסוואהילי שהושפעה רבות מערבית (samaki, דג). עם זאת מקור המילה בערבית סמכּ מגיע מהשורש השמי ס.מ.כ. אשר מופיע גם בעברית (לסמוך, סמכתי), זאת בשל חשיבותו של הדג כמקור פרנסה. הדג, שהדייגים יכולים "לסמוך" עליו שיפרנס אותם.למרות הצלחתו של שלונסקי בחידוש מילים, המילה שמך לא זכתה לפופולריות ונחשבת למילה מיושנת.

מקור המילה טְרוּטָה הוא מלועזית (אנגלית), Trout, ומקורה בפרוטו-הינדו אירופאית (שפות הודו-אירופיות) terh₁ (לשפשף, להסתובב), משם הגיעה דרך יוונית עתיקה ללטינית, לצרפתית ואז לאנגלית (עתיקה). המילה הופיעה לראשונה בעברית בשנת 1938 במילון "כלכלת הבית (תרצ"ח, 1938)".

בעברית ידועה גם המילה הפופולרית פוֹרֵל, שמקורה במילה הגרמנית Forelle, משם התפשטה גם לרוסית ואוקראינית (форель). ייתכן כי מילה זו הגיע לעברית דרך המטבח היהודי של עולי העליות לארץ ישראל, ובמיוחד השלישית והחמישית שעוליהן היו יהודי מזרח אירופה ויהודי גרמניה בהתאמה.

==מיני הטרוטה==
*הסוג אלתית (Salmo)
** Salmo obtusirostris
** טרוטה חומה (Salmo trutta)
** Salmo platycephalus
** אלתית מרמורטוס (Salmo marmoratus)
** Salmo letnica
** Salmo ischchan
*הסוג אלתית פסיפית (Oncorhynchus)
** Oncorhynchus rhodurus
** טרוטת קלארק (Oncorhynchus clarki)
** Oncorhynchus gilae
** Oncorhynchus apache
** טרוטת עין-הקשת (Oncorhynchus mykiss)
** Oncorhynchus chrysogaster
** טרוטה זהובה (Oncorhynchus mykiss aguabonita)
*הסוג Salvelinus
** Salvelinus fontinalis
** טרוטת השור (Salvelinus confluentus)
** Salvelinus malma
** טרוטת האגמים (Salvelinus namaycush)
** Salvelinus agassizii - נכחד

==קישורים חיצוניים==

* 

==הערות שוליים==

קטגוריה:סלמונאים
קטגוריה:דגי מאכל
קטגוריה:שמות עממיים של דגים
נבחרת גיברלטר בכדורגל

נבחרת גיברלטר בכדורגל לגברים היא נבחרת הכדורגל של מושבת גיברלטר שבשליטת בריטניה. 

==היסטוריה==
===משחקי האיים===
המשחקים הראשונים בהם השתתפה הנבחרת היו בשנת 1993, בהם הפסידה בכל המשחקים והבקיעה רק שער בודד. הנבחרת הצליחה הרבה יותר במשחקי האיים בשנת 1995, שאותם אירחה בגיברלטר, בהם הפסידה תחילה לנבחרת גרינלנד ולאחר מכן זכתה בניצחונה הראשון בתחרות כלשהי, ניצחון על נבחרת האי מאן. ניצחון נוסף הגיע נגד נבחרת אנגלסיי. לאחר שני הניצחונות סימה הקבוצה במקום השני בבית והעפילה לחצי הגמר. בחצי הגמר ניצחה הקבוצה בתוצאה 0–1 את נבחרת ג'רזי והעפילה לגמר, בו הפסידה לנבחרת האי וויט בתוצאה 1-0.

במשחקי האיים 1997 ניצחה הקבוצה שני משחקים בשלב הבתים והפסידה בשניים ובמשחקי ההצלבה, נגד נבחרת איי שטלנד וסיימה במקום ה-6 מתוך תשע נבחרות ששיחקו. במשחקי האיים 1999 סיימה הקבוצה במקום ה-11.

התוצאות השתפרו בהדרגה במשחקי האיים 2001 כאשר הם סיימו במקום החמישי ובמשחקי האיים 2003 סיימה הקבוצה בניצחון הכי גדול שלה עד כה בהיסטוריה, ניצחון 0–19 על סרק. ניצחונות טובים אחרים היו ניצונות על נבחרת גרינלנד ונבחרת אורקניי ובסופו של דבר ניצבה במקום ה-6 מתוך 12 נבחרות, למרות ההישגים הללו הנבחרת לא נכנסה למשחקים שנערכו בשנת 2005.

בשנת 2006 שיחקה הקבוצה ב"מונדיאל הנבחרות שאינן מוכרות על ידי פיפ"א". במשחק הראשון, בשלב הבתים, שיחקה נגד פ.צ. סנט פאולי שאירחה את הטורניר וסיימה בתיקו 1-1. במשחק השני הבסיה הקבוצה את נבחרת טיבט בתוצאה 0–5. בחצי הגמר הפסידה הקבוצה לנבחרת הרפובליקה הטורקית של צפון קפריסין בתוצאה 2-0. במשחק על המקום השלישי שוב נפגשה הקבוצה עם פ.צ. סנט פאולי רק שהפעם ניצחה נבחרת גיברלטר וסיימה במקום השלישי מתוך שש הנבחרות המשתתפות.

===ההצטרפות לאופ"א ופיפ"א===
ב-1 באוקטובר 2012 נתקבלה גיברלטר בחברה זמנית באופ"א, ובקונגרס אופ"א שנערך ב-24 במאי 2013 אושר צירופה של הנבחרת כחברה קבועה באופ"א, והיא תוכל להשתתף במוקדמות יורו 2016, וקבוצותיה ישחקו בשלבים המוקדמים של הליגה האירופאית וליגת האלופות החל מעונת 2014/15. 

ב-19 בנובמבר 2013 שיחקה הנבחרת את משחקה הרשמי הראשון נגד באצטדיון אסטדיו אלגרבה שנגמר בתוצאה 0-0.

ב-7 בספטמבר 2014 החלה גיברלטר את משחקיה במסגרת מוקדמות יורו 2016, ובמשחק הראשון במסגרת זו הובסה בידי נבחרת בתוצאה 7-0. בהמשך הפסידה באותה התוצאה גם לנבחרות ו.

ב-29 במרץ 2015 רשמה את שער הבכורה שלה במפעל אירופי כשהפסידה 6-1 לסקוטלנד לאחר שלי קאסיארו הבקיע שער שוויון זמני. בחודש מאי 2016 הצטרפה הנבחרת לפיפ"א. נבחרת גיברלטר השתתפה לראשונה בתולדותיה במוקדמות למונדיאל 2018.

נבחרת גיברלטר השתתפה בליגת האומות והשיגה ניצחונות יוקרתיים.

==כל אליפויות אירופה==
* 2016 עד 2024 - לא העפילה

==כל גביעי העולם==
* 2018 עד 2022 - לא העפילה

== ליגת האומות של אופ"א ==
{| class="wikitable" style="text-align: center;" 
|-
!שנה
!דרג
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
| 2018-2019
|ד
|שלב הבתים
|6
|2
|0
|4
|5
||15
|-bgcolor=ccffcc
| 2020-2021
|ד
|עלתה לדרג ג
|4
|2
|2
|0
|3
|1
|-bgcolor=ffbbbb
| 2022-2023
|ג
|ירדה לדרג ד
|8
|0
|1
|7
|3
|20
|-
|2024-2025
|ד
|
|
|
|
|
|
|
|-
| colspan="3" |סה"כ
|18
|4
|3
|11
|11
|36
|}
:*משחקי תיקו כוללים גם משחקים שהוכרעו בבעיטות הכרעה

==שחקנים מפורסמים==
*דאני היגינבות'אם
*ליאם ווקר
*סקוט וייזמן
*ג'ורדן פרז
*דוד ארטל

==קישורים חיצוניים==

* 

==הערות שוליים==

קטגוריה:גיברלטר: כדורגל
גיברלטר
Dire Straits (אלבום)

Dire Straits הוא אלבומה הראשון של להקת הרוק הבריטית, דייר סטרייטס. האלבום, שנושא את שם הלהקה, יצא לאור בשנת 1978, והיווה את תחילת דרכה של הלהקה בהנהגת מארק נופלר.

השיר Sultans of Swing סומן מאז יצירתו כלהיט הגדול ביותר של הלהקה וליווה אותה עד סוף דרכה.

== רשימת שירים ==

==קישורים חיצוניים==

קטגוריה:אלבומי בכורה מ-1978
קטגוריה:אלבומי דייר סטרייטס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
נבחרת טיבט בכדורגל

נבחרת טיבט בכדורגל לגברים היא נבחרת הכדורגל של מחוז טיבט שבסין. הנבחרת חברה בקוניפ"א אינה חברה בAFC או בפיפ"א ולכן איננה מורשית להשתתף בגביע העולם בכדורגל או בגביע אסיה. הקבוצה משחקת ללא אישורה של ממשלת סין אשר מתנגדת לקיום מסגרות ספורט מסודרות בחבל זה.

בשנת 2006 שיחקה הקבוצה במונדיאל הנבחרות שאינן מוכרות על ידי פיפ"א (Viva World Cup) שהתקיים בעיר המבורג. במשחק הראשון, בשלב הבתים, שיחקה נגד פ.צ. סנט פאולי שאירחה את הטורניר וסיימה בהפסד 7-0. במשחק השני הפסידה גם הפעם נבחרת טיבט בתוצאה 5-0 לטובת נבחרת גיברלטר ולכן לא העפילה משלב הבתים בטורניר זה.

==קישורים חיצוניים==

* 

קטגוריה:טיבט
טיבט
טיבט
קולז' דה פראנס

חצר הקולז' דה פראנס בפריז
רובע הלטיני בפריז]]
הקולז' דה פראנס (צרפתית: Collège de France) הוא מוסד מחקר גבוה שמקום מושבו ברובע החמישי (הרובע הלטיני) בפריז, מעברו השני של הקמפוס ההיסטורי של הסורבון, במפגש הרחובות סן-ז'אק (rue Saint-Jacques) ו"רו-דז-אקול" (rue des Ecoles).

== היסטוריה ==
הקולז' נוסד בשנת 1530 לבקשת המלך פרנסואה הראשון, כבית-ספר אלטרנטיבי לסורבון, במטרה לקדם את הלימודים בתחומים שונים כגון עברית, יוונית עתיקה ומתמטיקה. במקורו נקרא המוסד "הקולז' המלכותי" (Collège Royal), אך שמו שונה אחר כך לקולז' לשלוש שפות (Collège des Trois Langues), הקולז' הלאומי (Collège National) והקולז' האימפריאלי (Collège Impérial). בשנת 1870 שונה שמו שוב לשם הנוכחי - הקולז' דה פראנס.

המבנה המרכזי נבנה בשנת 1780 על ידי האדריכל ז'אן פרנסואה שלגרן (Jean-François Chalgrin, מתכנן שער הניצחון שבפריז).

ההוראה בקולז' נעשית באמצעות שיעורים וסמינרים. על כל מרצה להורות 26 שעות בשנה, ולהציג בכל שנה מחקר מקורי חדש. המוסד מתייחד בכך שההשתתפות בשיעורים ובסמינרים חופשית לחלוטין ופתוחה לקהל הרחב, ללא צורך בהרשמה. הקולז' אינו מעניק תארים, אך יש בו כיתות מחקר, וכמו כן נמצאת בו אחת מספריות המחקר הטובות באירופה. כיום מחולק הקולז' לחמש דיסציפלינות: מדעי המתמטיקה, מדעי הפיזיקה, מדעי הטבע, פילוסופיה וסוציולוגיה, וגם היסטוריה, פילולוגיה וארכאולוגיה, והוא כולל 54 קתדרות.

==חברי סגל קולז' דה פראנס בהווה==
* ז'ן-כריסטוף יוקוז
* איאן הקינג
* פייר לואי-ליון
* כריסטיאן דה פורזאמפארק
* אלאן קון (Alain Connes)
* סרז' הרוש

==חברי סגל קולז' דה פראנס בעבר==

==קישורים חיצוניים==

* 

* 

*
קטגוריה:פריז: אוניברסיטאות ומכללות
קטגוריה:הרובע החמישי של פריז
כרטיס ביקור

כרטיס ביקור של [[יוהאן וולפגנג פון גתה]]
כרטיס הביקור של [[קפה הנס וגרץ]]
כרטיס ביקור הוא כרטיס המכיל פרטים מזהים ופרטי התקשרות של אדם, ומשמש להעברה מהירה ונוחה של פרטים אלה. כרטיס הביקור עשוי בדרך כלל מנייר עבה, צורתו מלבנית וגודלו המקובל 9x5 ס"מ, ניתן להכניסו לארנק או לכיס, והוא כולל פרטים מינימליים הקשורים בבעליו של הכרטיס: שם האדם, מקום פעילותו (כולל לוגו), תיאור תפקידו, דרך ליצירת קשר בטלפון, בפקס או בדוא"ל.

כרטיס הביקור משמש מנהלים ונושאי תפקיד ייצוגי בארגונים, כגון אנשי מכירות, מנהלי מחלקות ועובדי מינהל בכירים. בפגישה עסקית עם איש קשר (לקוח, ספק, תורם וכדומה), ימסרו הנפגשים זה לזה כרטיס ביקור, במטרה לאפשר תזכורת ויצירת קשר עתידי. לעיתים, משמש כרטיס הביקור את הארגון עצמו, ללא ציון שם של נושא משרה מסוים. כרטיסים אלה נמסרים ללקוחות הבאים לארגון, כחלק משגרת הפרסום וקידום המכירות.

כרטיס הביקור מהווה מרכיב ייצוגי בדרכו של הארגון והאנשים הפועלים בו. לכן רבים משקיעים מחשבה רבה ביצירת כרטיס התואם את תדמיתם ואת שאיפותיהם העסקיות. השקעה זו יכולה להתבטא בעיצוב הגרפי של הכרטיס, בחומרים ממנו הוא עשוי (נייר משובח או פשוט, פלסטיק, או על גבי מגנט לתלייה על משטחים מתכתיים), בהוספת תמונה או רכיב גרפי אחר, בתימלול פשוט או מתוחכם, בהוספה או הדגשה של פרטים רלוונטיים.

כרטיסי ביקור נעשים במגוון רחב של צורות, הם יכולים להעיד על תרבויות מקומיות ועל אופיים העסקי של ענפים שונים, והם מהווים פריטי איסוף של אספנים ברחבי העולם.

==קישורים חיצוניים==

* 

קטגוריה:אמצעי זיהוי
ביקור
קטגוריה:ציוד משרדי
קטגוריה:מוצרי נייר
עגלון (קבוצת כוכבים)

עגלון היא קבוצת כוכבים החוצה את שביל החלב בחציה הצפוני של כיפת השמים. היא אחת מ-48 קבוצות הכוכבים של תלמי וגם אחת מ-88 קבוצות הכוכבים המודרניות. הכוכב γ בעגלון הוא גם הכוכב β בשור.

==כוכבים מעניינים==
α בעגלון (קאפלה) הוא כוכב כפול במרחק 42 שנות אור המורכב מזוג ענקים צהובים המקיפים זה את זה במרחק של פחות מיחידה אסטרונומית. בהירות נראיתם המשותפת היא מדרגה 0.1 מה שהופך את α בעגלון לכוכב השישי בבהירותו בשמים. המערכת כוללת כוכב כפול נוסף המורכב מזוג ננסים אדומים במרחק של כעשירית שנת אור מזוג הענקים.

β בעגלון (מנקלינן) אף הוא כוכב כפול במרחק 85 שנות אור ומשתנה לוקה המורכב מזוג כוכבים לבנים צמודים בבהירות כוללת מדרגה 1.9, המקיפים זה את זה מדי ארבעה ימים. כל יומיים, חולף אחד הכוכבים על־פני השני (מנקודת המבט של כדור־הארץ) וכתוצאה מכך הבהירות הכוללת נחלשת מעט. המערכת כוללת ננס אדום נוסף במרחק של כ-330 יחידות אסטרונומיות מהזוג הבהיר.

θ בעגלון הוא כוכב כפול נוסף המורכב מכוכב בהיר עם בהירות מדרגה 2.6 ובן זוג חלש יותר עם בהירות מדרגה 7. זהו הכוכב השלישי בבהירותו בקבוצה.

ε בעגלון (אלמאז) הוא כוכב כפול ומשתנה לוקה נוסף במרחק כ-2,000 שנות אור עם זמן מחזור ארוך מאוד - 27 שנים. הכוכב הבהיר בזוג הוא על-ענק לבן עם בהירות נראית מדרגה 3. אחת ל-27 שנים, חולף על פניו הכוכב השני (שאינו ניתן לצפייה) והבהירות יורדת לדרגה 3.8 למשך כשנה וחצי. המעבר האחרון אירע בשנת 2010, והבא אחריו יהיה בשנת 2037.

==גרמי שמיים מעניינים נוספים==
M37, M36 ו-M38 הם שלושה צבירי כוכבים פתוחים הניתנים לצפייה במשקפת ומכילים עשרות כוכבים.

בשנת 2008 בקבוצת כוכבים זו התגלה כוכב לכת חוץ-שמשי אלף.

==מיתולוגיה==
כבר בתקופות עתיקות זוהתה הקבוצה כמרכבה עם עגלון. עם זאת, הקבוצה זוהתה גם כרועה הנושא על כתפו עז (α בעגלון) ואתו הולכים שלושה גדיים (ε ,ζ ,η בעגלון).

==קישורים חיצוניים==

* 

*
קטגוריה:קבוצות כוכבים
קטגוריה:48 קבוצות הכוכבים של תלמי
גיל נתנזון

גיל נתנזון (נולד ב-13 ביולי 1976) הוא שחקן ומנהל ארגון השמה לאומנים של"ש, אותו יזם בשנת 2008.

==ביוגרפיה==
גיל נתנזון נולד וגדל ברעננה, אחיו הוא הבמאי גיא נתיב ודודתו היא הבמאית ענת ניב. את שירותו הצבאי מילא בלהקת הנח"ל, ומיד אחר כך החל את לימודיו בבית הספר הגבוה לאמנויות הבמה "בית צבי" כמו כן למד משחק מול מצלמה בהוראת רות דייכס. במהלך לימודיו בבית צבי, שיחק נתנזון בתפקידים ראשיים בהצגות "בריטניקוס" (בריטניקוס), מאת ז'אן ראסין (בבימוי ארתור קוגן), "אליזבת מלכת אנגלייה" (לורד אסקס), מאת פרדיננד ברוקנר (בבימוי עידו ריקלין), "קרנפים" (דודאר) מאת אז'ן יונסקו (בבימוי יוסף פיצ'חדזה), "אבות ובנים" (יבגני בזארוב), מאת בריאן פריל (בבימוי עידו ריקלין), "עקומים", "חפש והשמד", "הוליווד".

בתיאטרון הספרייה כיכב נתנזון בתפקיד הראשי בהצגות "דויד" (בתפקיד דויד), "הבחורים בדלת ממול" (ברי קלמפר), "שיער" (ברגר). עם סיום לימודיו עבר נתנזון לשחק בתיאטרון בית ליסין, שם שיחק בהצגות "מירל'ה אפרת" (דוניה), מאת יעקב גורדין ובבימוי מיכה לבינסון. ההצגה זכתה בתואר הצגת השנה בטקס פרסי התיאטרון, כמו כן שיחק בהצגה "צור וירושלים" (העלם), בבימוי יוסי ישראלי.

נתנזון שיחק בתפקיד ראשי ב"תיאטרון הרצליה" במחזמר "רחוב טוב" (גיא), מאת חנן פלד. והופיע במחזמר "בת הים הקטנה" (הנסיך) ובאופרה "הנגנים מברמן" (הנסיך) ובאופרה "על אדונים ומשרתים", בתפקיד ווספונה המספר.

במסך לקח חלק בסדרות הטלוויזיה "משחק החיים" ששודרה בערוץ 3, ב"טיפול נמרץ" ששודרה בטלעד, וב"כנגד כל הסיכויים".

ב-2007 השתתף בסדרה "בשורות טובות", בתפקיד יונתן. באותה שנה הצטרף לעונה השנייה של הסדרה "קצות האצבעות" ו"אלטלנה" בתפקיד יצחק רבין.

ב-2010 שיחק במיני-סדרה "נבלות", ב"קרטושקס" ובפרסומת להיינקן, ב-2016 לוהק לסדרה "עקרון ההחלפה".

בקולנוע שיחק בתפקיד ראשי בסרטים "הנעלם", "שישה מיליון רסיסים", "יום חמישי" ו"חנות האבידות והמציאות של אלקלעי". מ-2003 משמש נתנזון כמדבב, ובין השאר דיבב את מנהיג הצבים לאונרדו בסדרה "צבי הנינג'ה" ואת ריבן ב"מועדון ווינX".

כמו כן הוביל את הפרסומות ל"מעריב לנוער", ל"yes הטלוויזיה בלוויין" (רומיאו), ל"קוקה-קולה" ב-2004, ל"חיש גד" ב-2006 ול"ילו" ב-2007.

בשנת 2005 לקח נתנזון חלק בהקמתו של ארגון השחקנים של"ש - שחקנים למען שחקנים. הארגון נועד לסייע לשחקנים ולשחקניות במציאת עבודה בתחום המשחק. הארגון פועל על בסיס חופש המידע והעיסוק. ארגון השחקנים הוכר רשמי בשנת 2008.

== קישורים חיצוניים ==

* 

== הערות שוליים ==

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:דוגמנים ישראלים
קטגוריה:מדבבים ישראלים
קטגוריה:בוגרי בית צבי
קטגוריה:חברי להקת הנח"ל
קטגוריה:משפחת מונוביץ'
קטגוריה:ישראלים שנולדו ב-1976
גריסקירכן (מחוז)

גריסקירכן הוא מחוז בצפון מערב מדינת אוסטריה עילית שבאוסטריה. בירתו והעיירה הגדול בו היא העיירה גריסקירכן, ויש בו 34 עיירות. שכניו הם המחוזות: שרדינג בצפון מערב, רוהרבאך בצפון, אורפאר במזרח, מחוז לינץ בדרום מזרח ומחוז ולס בדרום. המחוז משתרע על 579 קמ"ר ואוכלוסייתו מונה 42,000 תושבים.

==עיירות==
{|
|
*אייסטרשהיים
*באד שאלרבאך
*ברוק ואסן
*אשנאו אים האוסרוקרייס
*גאלשפאך
*גאספולטשופן
*גבולטסקירכן
*גריסקירכן
*האג אם האוסרוק
*הייליגנברג
*הופקירכן אן דר טראטנאך
*קאלהם
*קמטן אם אינבאך
*מגנהופן
*מיכאלינבאך
*נאטרנבאך
*נויקירכה אם ואלדה
|
*נוימארקט אים האוסרוקרייס
*פוירבאך
*פולהם
*פטינג
*פראם
*רוטנבאך
*שליסברג
*סנקט אגתה
*סנקט גאורגן ביי גריסקירכן
*סנקט תומאס
*שטינגן
*תאופקירכן אן דר טראנבאך
*וייצנקירכן
*ואלרן אן דר טראטנאך
*וייברן
*ונדלינג
|}

==קישורים חיצוניים==

* 

קטגוריה:אוסטריה עילית: מחוזות
MTHFR (אנזים)

MTHFR, ראשי התיבות של 5,10-מתילן-טטרא-הידרו-פולאט רדוקטאז (באנגלית: 5,10-Methylenetetrahydrofolate Reductase) הוא אנזים בגוף האדם, אשר משמש בתהליך המטבוליזם של הפולאטים.

מוטציות באנזים זה עלול לגרום לרמה גבוהה של הומוציסטאין.

== פעילות כימית ==

הפעילות הכימית של האנזים - תרשים 1:
10,5-מתילן-טטרא-הידרו-פולאט 5,10-Methylene Tetrahydrofolate
5-CH<sub>3</sub>-FH<sub>4</sub> = 5-מתיל-טטרא-הידרו-פולאט 5-Methyl Tetrahydrofolate
NADPH = ניקוטינאמיד אדנין דינוקלאטיד פוספאט - הצורה המחוזרת
<sup>+</sup>NADP = ניקוטינאמיד אדנין דינוקלאטיד פוספאט - הצורה המחומצנת]] 

פעילות זו היא חלק מהמטבוליזם של הפולאטים - תרשים 2:

{|
|valign="top"|תרשים 2{{ש}}הפעילות הכימית של MTHFR - <span style="color:RoyalBlue;">בצבע כחול</span> - במסגרת ה[[מטבוליזם של פולאטים.]]
|valign="top"|מקרא לתרשים 2:
<small><span style="color:Purple;">MTHFR</span> = מתילן-טטרא-הידרו-פולאט רדוקטאז
<span style="color:RoyalBlue;">5,10-CH<sub>2</sub>-FH<sub>4</sub></span> = 10,5-מתילן-טטרא-הידרו-פולאט 5,10-Methylene Tetrahydrofolate
<span style="color:RoyalBlue;">5-CH<sub>3</sub>-FH<sub>4</sub></span> = 5-מתיל-טטרא-הידרו-פולאט 5-Methyl Tetrahydrofolate
<span style="color:RoyalBlue;">NADPH</span> = הצורה המחוזרת ו-<span style="color:RoyalBlue;"><sup>+</sup>NADP</span> = הצורה המחומצנת של ניקוטינאמיד אדנין דינוקלאטיד פוספאט
F = פולאט = Folate
FH<sub>2</sub> = די-הידרו-פולאט = Dihydrofolate
FH<sub>4</sub> = טטרא-הידרו-פולאט = Tetrahydrofolate (THF)
10-CHO-FH<sub>4</sub> = חומצה פולינית
dUMP = 2'-דאוקסי-אורידין-5'-פוספאט = 2'-Deoxyuridine-5'-Phosphate
dTMP = 2'-דאוקסי-תימידין-5'-פוספאט = 2'-Deoxythymidine-5'-Phosphate
DNA = חומצה דאוקסיריבונוקלאית
Homocysteine = הומוציסטאין
Methionine = מתיונין
SAM = S-אדנוזיל-מתיונין = S-Adenosyl-Methionine
SAH = S-אדנוזיל-הומוציסטאין = S-Adenosyl-Homocysteine
<math>{\color{Orange} \leftarrow}</math> = תהליך מתילציה עבור DNA, חלבונים ושומנים
<span style="color:Purple;">DHFR</span> = די-הידרו-פולאט רדוקטאז
<span style="color:Purple;">SHMT</span> = סרין הידרוקסי-מתיל-טרנספראז Serine Hydroxymethyltransferase
<span style="color:Purple;">MS</span> = מתיונין סינתאז 
<span style="color:#00AA00;">MeB<sub>12</sub></span> = מתילקובלמין משמש כקואנזים למתיונין סינתאז.
<span style="color:Purple;">TS</span> = תימידילאט סינטאז Thymidylate Synthase</small>
|} 

== גנטיקה ==

הגן נמצא בכרומוזום 1.
חוסר MTHFR הוא פגם גנטי נפוץ ביותר בקרב של כמחצית מהאוכלוסייה.
האלל הפגום הנפוץ ביותר קרוי C677T, כי במיקום 677 בגן של MTHFR מוחלף ציטוזין (C) ב-תיאמין (T).

== ראו גם ==
* חוסר MTHFR

== הערות שוליים ==

קטגוריה:אנזימים
הבית הלאומי (תנועה)

הבית הלאומי הוא ארגון שהוקם במטרה לתעל את הכוחות הפועלים נגד תוכנית ההתנתקות למטרות ממוקדות בשטח. התנועה פעלה באמצעות הפצת כרזות שקראו להמונים לבצע פעילויות שונות, חלקן בניגוד לחוק, כדי לעכב ולמנוע את תוכנית ההתנתקות.
[[לוגו תנועת הבית הלאומי]]
בראש הארגון עומדים שי מלכה ואריאל ונגרובר, שהואשמו בהמרדה והועמדו לדין בבית משפט השלום בירושלים וזוכו מחמת הגנה מן הצדק, בשל אכיפה בררנית מצד הפרקליטות נגדם.

בפסק דין בערעור לבית המשפט המחוזי בוטלה ההחלטה לזכותם מחמת הגנה מן הצדק והם הורשעו בהמרדה. בקשת רשות ערעור על קביעה זאת נדחתה במרץ 2009 כמוקדמת מכיוון שההליכים לא הסתיימו.

== פעולות הארגון ==
* ארגון משמרות מחאה ביותר מ-100 צמתים ברחבי הארץ.
* קריאה באמצעות כרוז לחסום כבישים ברחבי הארץ תחת הכותרת "ניסוי כלים" בתאריך 16 במאי 2005. לכרוז נענו כ-3000 אנשים, רובם בני נוער, אשר חסמו יותר מ-20 צירים ברחבי הארץ.
* קריאה באמצעות כרוז לפרק את עיר האוהלים שהקים צה"ל בסמוך לרצועת עזה, תוך צעדת ההמונים לגוש קטיף. תוכנית זו לא יצאה לפועל.
* הוצאת חוברת המפרטת את דרכי ההתנגדות והמאבק בתוכנית ההתנתקות בשם "כך עוצרים את העקירה".

==קישורים חיצוניים==
* 

==הערות שוליים==

קטגוריה:ארגוני ימין בישראל
קטגוריה:תוכנית ההתנתקות: ארגונים
בוריאס

בוריאס (יוונית עתיקה: Βορέας) הוא אל הרוח הצפונית במיתולוגיה היוונית, הרוח שמביאה את הקור ומבשרת על תחילת החורף. בוריאס הוא בנם של הטיטנית אאוס, אלת השחר, ואיאולוס, אל הרוחות, אחיהם של יורוס (אל הרוח המזרחית), זפירוס (אל הרוח המערבית), אפליוטס (אל הרוח הדרום-מזרחי) ונוטוס (אל הרוח הדרומית). על פי המיתולוגיה, לבוראיס שני בנים ובת.
שמם של הבנים הם זטס וקאלאיס. בניו השתתפו במסע אל גיזת הזהב בפיקודו של יאסון. בתו של בוריאס, כיאונה, היא אלת השלג.[[תבליט של בוריאס (משמאל) על האפריז של מגדל הרוחות באתונה|ימין]]מבין הרוחות השונות, נחשב בוריאס לתוקפני והחזק ביותר. לרוב הוא מתואר כאיש זקן, בעל שיער מתבדר פרוע וזקן דליל ופרוע. באמנות הוא פוסל וצויר כאל בעל כנפיים גדולות לגבו.

על פי אחד הסיפורים, חמד בוריאס נסיכה אתונאית ואף נשא אותה לאישה. האתונאים ראו אותו כקרוב משפחה ונטו להללו ולפנות לעזרתו כשהמתינו לבוא החורף. עוד מספרים, כי במלחמת פרס–יוון, נשב בוריאס בחוזקה בצבאותיו של כסרכסס כשהללו חצו את מצרי הדרדנלים, וגרם בכך לטביעתן של ספינות רבות.

==לקריאה נוספת==

== קישורים חיצוניים ==

* 

==הערות שוליים==

קטגוריה:אלים יווניים
קטגוריה:מיתולוגיה יוונית
קטגוריה:אלי אנמוי
קטגוריה:אלי רוח
קרל ריינקה

קרל ריינקה, [[1905 לערך.]]
קרל היינריך קרסטן ריינקה (גרמנית: Carl Heinrich Carsten Reinecke; 23 ביוני 1824 – 10 במרץ 1910), מלחין, מנצח ופסנתרן גרמני.

== ביוגרפיה ==
ריינקה נולד באלטונה, שהייתה באותה עת עיר בשלטון דני, כיום רובע בהמבורג. אביו, יוהאן פטר רודולף ריינקה, היה מורה למוזיקה, והילד החל לחבר מוזיקה בגיל שבע. הופעתו הראשונה הפומבית כפסנתרן התקיימה כשהיה בן 12.

למסע הקונצרטים הראשון שלו יצא בשנת 1843 וכתוצאה ממנו התמנה, בשנת 1846, לפסנתרן החצר בדנמרק, שם נשאר עד 1848. בסך הכול כתב ארבעה קונצ'רטי לפסנתר (וקדנצות רבות ליצירות של אחרים, הכלולות בקובץ גדול, שהתפרסם כאופוס 87 שלו). כמו כן חיבר קונצ'רטי לכינור, צ'לו, נבל וחליל.

בשנת 1860 התמנה ריינקה למנהל המוזיקלי של תזמורת הגוונדהאוס בלייפציג ולפרופסור לקומפוזיציה ופסנתר בקונסרבטוריון שם.

ריינקה נודע בעיקר בסונאטה לחליל שלו, "אונדינה", אבל הוא זכור כאחד המוזיקאים רבי ההשפעה והרבגוניים ביותר של תקופתו. במשך 35 שנים, עד 1902, עסק בהוראה. בין תלמידיו אדוורד גריג, כריסטיאן סינדינג, לאוש יאנאצ'ק, איסק אלבניס, יוהאן סוונדסן, פליקס ויינגרטנר, מקס ברוך, יוליוס רנטגן ועוד רבים אחרים. אחרי פרישתו הקדיש את עתותיו להלחנה, ותפוקתו כוללת קרוב לשלוש מאות יצירות. הוא כתב כמה אופרות, בהן "המלך מנפרד".

==קישורים חיצוניים==

* 

* 

קטגוריה:מנצחים גרמנים
קטגוריה:מלחינים גרמנים
קטגוריה:מורים למוזיקה
קטגוריה:פסנתרנים גרמנים
קטגוריה:סגל בית הספר הגבוה למוזיקה ולתיאטרון בלייפציג

קטגוריה:ילידי 1824
קטגוריה:גרמנים שנפטרו ב-1910
פריישטאדט (מחוז)

פריישטאדט הוא מחוז בצפון מזרח מדינת אוסטריה עילית שבאוסטריה. במחוז 27 עיירות, ובירתו היא העיירה פריישטאדט. המחוז משתרע על 993.9 קמ"ר, ואוכלוסייתו מונה 65,208 תושבים נכון ל-2014. בראש המחוז עומד Jachs Christian. שכנותיה הן: בצפון גרמניה, במזרח אוסטריה תחתית, בדרום מחוז פרג ובמערב מחוז אורפאר.

==עיירות==
{|
|
*באד צל
*פריישטאדט
*גרינבאך
*גוטאו
*האגנברג אים מילקרייס
*הירשנבאך אים מילקרייס
*קאלטנברג
*קפרמרקט
*קניגסויזן
*לאסברג
*לאופולדשלאג
*ליבנאו
*נוימרקט אים מילקרייס
*פירבך
|
*פרגרטן
*ריינבאך אים מילקרייס
*זנדל
*שנאו אים מילקרייס
*סנקט לאונרד ביי פריישטאדט
*סנקט אוסוולד ביי פריישטאדט
*טראגוויין
*אונטרוייסנבאך
*אונטרווייטרסדורף
*ולדבורג
*וארטברג אוב דר איסט
*וייטרספלדן
*וינדהג ביי פריישטאדט
|}

==קישורים חיצוניים==

* 

קטגוריה:אוסטריה עילית: מחוזות
יוליוס ריץ

יוליוס ריץ (בגרמנית: Julius Rietz; 28 בדצמבר 1812 – 12 בספטמבר 1877) היה מלחין, מנצח וצ'לן גרמני.

== ביוגרפיה ==
יוליוס ריץ נולד בברלין, בנו של המוזיקאי יוהאן כריסטיאן ריץ. אחיו הבכור היה הכנר אדוארד ריץ. יוליוס למד נגינה בצ'לו אצל מוריץ גאנץ וברנהרד רומברג וקומפוזיציה אצל קרל פרידריך צלטר, שהיה גם מורו של פליקס מנדלסון. אדוארד ריץ היה ידידו של מנדלסון ושני האחים ניגנו עם מנדלסון ברביעיית מיתרים עוד בשנת 1820. בשנת 1829, לקראת ביצוע מתאוס פסיון מאת יוהאן סבסטיאן באך, ביוזמתו ובניצוחו של מנדלסון, העתיקו אדוארד ויוליוס ריץ את תפקידי התזמורת והמקהלה של היצירה. באותה שנה הצטרף ריץ לתזמורת של תיאטרון קניגשטדט. לאחר שדחה את המשרה שהציע לו גספרה ספונטיני בתזמורת החצר של ברלין נסע ב-1834 לדיסלדורף, כעוזר למנדלסון בבית האופרה של דיסלדורף. כשמנדלסון עזב את דיסלדורף, התמנה ריץ למנהל המוזיקלי של העיר. 

בשתים-עשרה השנים הבאות עשה לו שם הן כמלחין, שהוציא לאור כ-25 יצירות והן כמנצח. הוא המשיך לנגן בצ'לו לפני קהל, עם פרדיננד הילר ופרדיננד דוויד, בין השאר. ב"פסטיבל עמק הריין" של שנת 1839 היה מנצח משנה לצד מנדלסון, ובפסטיבלים של 1845, 1856 ו-1869 היה המנצח הראשי. בשנת 1848 התמנה למנצח בתזמורת גוונדהאוס של לייפציג ולמורה לקומפוזיציה בקונסרבטוריון של העיר. במשך השנים ערך את המיסה בסי מינור ואת המתאוס פסיון של באך וכן התקין לדפוס את הפרטיטורות ל-14 סימפוניות של יוזף היידן בשביל הוצאת ברייטקופף והרטל. ב-1859 קיבל תואר דוקטור לשם כבוד מאוניברסיטת לייפציג על הישגיו כמלחיו, מנצח ומלומד. ב-1860 התמנה למנהל מוזיקלי של דרזדן. משנת 1874 עד מותו ב-1877 היה המנצח הראשי של התזמורת הסקסונית הממלכתית של דרזדן.

יוליוס ריץ מת בדרזדן.

==יצירותיו==

* אופרות
* מוזיקה למקהלה
* לידר
* שלוש סימפוניות
* פתיחות
* קונצ'רטי
* מוזיקה קאמרית

==קישורים חיצוניים==

* 

==הערות שוליים==

קטגוריה:מלחינים גרמנים
קטגוריה:מנצחים גרמנים
קטגוריה:צ'לנים גרמנים
ריץ
קטגוריה:סגל בית הספר הגבוה למוזיקה ולתיאטרון בלייפציג
קטגוריה:ילידי 1812
קטגוריה:גרמנים שנפטרו ב-1877
תמר אדר

תמר אדר (24 ביולי 1939 - 6 בדצמבר 2008) הייתה סופרת, משוררת, תסריטאית ומחזאית ישראלית.

==ביוגרפיה==
===קריירה=== 
נולדה בתל אביב. כתבה תסריטים לסדרות טלוויזיה פופולריות לילדים ("אות אות אות", "טלפלא", "מה פתאום?" (קישקשתא), "רגע עם דודלי", "קרוסלה", "רחוב סומסום", "פרפר נחמד" ועוד).
הייתה תסריטאית הבית של "אולפני הרצליה" וכתבה תסריטים לסרטים תיעודיים, סרטי תדמית וסרטי פרסום רבים.

כתבה שירים וסיפורים רבים שהופיעו בתוכניות טלוויזיה, בתקליטים ובאנתולוגיות שונות, וכן שני מחזות, "חרוז הקסם הסודי" ו"אקו ולוגי", שהועלו על הבמה. 
יצירותיה עוסקות בעיקר בעולם הרגשות ורוויות הומור ואיגיון (נון-סֶנס).

הופיעה במפגשים עם ילדים ומבוגרים ברחבי הארץ (מטעם "אמנות לעם", "סל תרבות ארצי", "סל תרבות שטראוס" 
"סל-תרבות ירושלים" ובמסגרות פרטיות), ומנחה סדנאות למבוגרים.

זכתה ב"פרס זאב" לספרות ילדים ונוער מטעם משרד החינוך והתרבות, ובפרס הצילינדר הנודד של אמנות לעם. 

אדר נפטרה ב-6 בדצמבר 2008 ממחלה בגיל 69.

====ספריה====
*מי צבע את השמיים? - 1969 
*קישקושירים של קישקשתא - 1978 
*קישקשתא הכי בעולם! - 1979 
*אוף, איזה אח מרגיז - 1980 (יסוד) 
*עוד מעט יהיה לי אח או אחות – 1980 (יסוד)
*אני גן-חיות שלם – 1981 (יסוד)
*לגור יש גור - 1982 (יסוד) 
*מסע הפריכולים לארץ כלמקום - 1983 
*מסע הפריכולים לכוכב אחר - 1984 
*מי יבוא אל גור – 1984 (יסוד)
*לאן נעלם הירוק? - 1985 
*מתי כבר אהיה גדול? - 1985
*אמא עוד מעט תחזור – 1985 (יסוד)
*חתול, ספן, ליצן (זכה ב"פרס זאב") - 1986
*איפה גור יגור? – 1986 (יסוד)
*אני וקישקשתא הכי בעולם -1987
*לו רק - 1987 (מודן) 
*היער הסודי של גור - 1988 (יסוד)
*בת המלך והצפרדע - (עיבוד) 1988 
*גור והגורה פרפרה – 1989 (יסוד)
*זקנה על נדנדה (פרס נחום גוטמן לאיור) – 1990 (יסוד) 
*אחת, שתיים, שלוש, ארבע - 1990
*גם שוטר לובש פיג'מה? 1991 (מודן)
*אקו ולוגי - (עיטור כריסטיאן אנדרסן לספרות ילדים ונוער למאיירת הספר, טניה רוטמן) 1993
*אילולי בעולם החלומות - 1998
*הילד שאהב טלוויזיה – 1998 (יסוד)
*הענקטן יהושוע - 1998 (יסוד)
*מחבואים - 2001 (יסוד)
*ציף התחתן עם צוף - 2001 (הקיבוץ המאוחד)
*על ההר עמד עכבר - 2001 (הקיבוץ המאוחד) 
*מפלצת משובצת מגהצת מוצצים – 2005 (יסוד)
*בר המאושר – 2006 (יסוד)
*תזמורת של שקט – 2006 (מודן) 
* אמא, הכול בגללך! - מודן - (למבוגרים) 2000

==קישורים חיצוניים==
* בארכיון האינטרנט
* 
* 
* 
* 
* [http://www.youtube.com/view_play_list?p=4C8FC50721193AF7 תמר אדר ז"ל בפרויקט "קסם של סיפור"] 

==הערות שוליים==

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:זוכי פרס נחום גוטמן
קטגוריה:זוכות פרס זאב
קטגוריה:זוכי פרס זאב
קטגוריה:ישראליות שנולדו ב-1939
קטגוריה:ישראלים שנולדו ב-1939
קטגוריה:ישראלים שנפטרו ב-2008
קטגוריה:ישראליות שנפטרו ב-2008
חג הבשורה

הבשורה למרים, פאולו דה מטיס, 1712
בנצרות, חג הבשורה (באנגלית: Annunciation Day או Lady Day) הוא חג הנחגג ב-25 במרץ לכבוד הבשורה למרים. "הבשורה" היא ההודעה שעל פי הנצרות הביא המלאך גבריאל למריה ב-25 במרץ לשנת 1 לפנה"ס (על פי האמונה הנוצרית). ההודעה נשלחה על ידי אלוהים, ובה נמסר למריה כי היא הרה, וכי בעוד תשעה חודשים היא תלד בן, שאביו הוא האל. בדיוק תשעה חודשים מאוחר יותר (25 בדצמבר) נולד ישו.

המיקום המשוער של "הבשורה" הוא בנצרת, במקום בו עומדת כיום לכבוד המאורע כנסיית הבשורה. על פי מסורות נוצריות הביא המלאך גבריאל למרים שושן צחור ומאז הפרח קדוש למאמינים הנוצרים.

== חג הבשורה בישראל ==
חג הבשורה (בערבית: عيد البشارة) הוא חג רשמי בעדה הנוצרית בישראל וכל אזרח נוצרי בישראל זכאי ליום מנוחה ביום החג. אחד ממאפייני החג בישראל הוא התהלוכה המרכזית היוצאת מכנסיית הבשורה בנצרת. הכניסה לכנסייה מתבצעת בתהלוכה רבת-משתתפים, שבראשה צועדים הצופים האורתודוקסים לקול כלי נגינה. כשהתהלוכה החגיגית מגיעה אל שערי הכנסייה, מפנים הצופים את הדרך לאנשי הדת; לאחר כניסתם נכנסים יתר משתתפי התהלוכה ואחריהם הקהל הרחב. במהלך הכניסה לכנסייה המקושטת נערכות מיסה ודרשה לכבוד החג, בסיומן מחולקים מחוץ לכנסייה כיבוד ומשקאות קלים. לעיתים חג הבשורה נופל על השבוע הקדוש או חג הפסחא, ואז נדחה החג, בדרך כלל לשבוע הראשון שאחרי חג הפסחא.

==ראו גם==
* הביקור
* מגניפיקט

קטגוריה:הבשורה
קטגוריה:מועדים נוצריים
קטגוריה:אירועים בחודש מרץ
ארנסט פון שוך

ארנסט פון שוך (Ernst Edler von Schuch; 23 בנובמבר 1846, גראץ - 10 במאי 1914, דרזדן) היה מנצח אוסטרי, שנודע בעבודתו לצד ריכרד שטראוס באופרת החצר בדרזדן.

שוך למד בגראץ ואחר כך בווינה אצל פליקס אוטו בסוף, ובשנת 1867 התמנה למנצח בתיאטרון בברסלאו (אז בגרמניה, כיום ורוצלב בפולין). בהמשך ניצח בווירצבורג (1868–1870), גראץ (1870-1871) ובזל. בשנת 1872 חזר לדרזדן, שם כיהן כמנהל מוזיקלי באופרת החצר, לצד יוליוס ריץ ואחריו לצד פראנץ וילנר. 

בעקבות מסע קונצרטים בברלין, מינכן, וינה ופריז עלתה קרנה של התזמורת באירופה והיא נחשבה לאחד ההרכבים הטובים בעולם. לצד רפרטואר של יצירות ריכרד וגנר הציג לקהל אופרות משל ריכרד שטראוס - "כליון האש" (1901), "סאלומה" (1905), "אלקטרה" (1909) ו"אביר הוורד" (1911), וכן הופעות בכורה בגרמניה של אופרות מאת פוצ'יני ומסקאני.

שוך היה נשוי לזמרת הסופרן קולורטורה קלמנטין שוך-פרוסקה (1850–1932). בתם, ליזל פון שוך, שרה בדרזדן ובווינה. 

ארנסט אדלר פון שוך מנצח על "אביר הוורד" של ריכרד שטראוס, 1912. ציור שמן של רוברט שטרל, (הגלריה הלאומית הישנה, ברלין)

== לקריאה נוספת ==
<div style="direction: ltr;">
A. Eaglefield-Hull, A Dictionary of Modern Music and Musicians (Dent, London 1924)* P. Sakolowsky, E. Schuch (1901).
* Gerhard M. Dienes (Ed.), „mit mir...“ Ernst von Schuch (1846–1914). Ein Grazer als Generalmusikdirektor in Dresden. Exhibition Catalogue 1999. (Graz City Museum, Graz 1999), 
* .ארנסט פון שוךE. Krause, "Richard Strauss, Ernst von Schuch und Dresden." In: Blätter der Staatstheater Dresden, 1963/64
* Richard Strauss/Ernst von Schuch: Richard Strauss - Ernst von Schuch. Ein Briefwechsel (An exchange of letters). Edited by Gabriella Hanke Knaus. (= Veröffentlichungen der Richard-Strauss-Gesellschaft (Offerings of the Richard Strauss Society); Band 16). (Henschel-Verlag, Berlin 1999). 
* Große Kreisstadt Radebeul (Ed.), Stadtlexikon Radebeul (Historisches Handbuch für die Lößnitz, 2005). 
</div>

==קישורים חיצוניים==

קטגוריה:מנצחים אוסטרים
קטגוריה:מסדר כוכב רומניה
קטגוריה:אוסטרים שנולדו ב-1846
קטגוריה:אוסטרים שנפטרו ב-1914
גייל רובין (צלמת)

גייל רובין (באנגלית: Gail Rubin; 12 באפריל 1938 – 11 במרץ 1978) הייתה צלמת ישראלית-אמריקאית, נרצחה על ידי מחבלים בשמורת הטבע של מעגן מיכאל כקורבן הראשון של פיגוע כביש החוף.

==ביוגרפיה==
נולדה בניו יורק כבתם היחידה של אסטל, פסיכותרפיסטית, וג'ונתן רובין, סגן נשיא חברת מזון.
הייתה קרובת משפחה של הפוליטיקאי והסנטור אברהם ריביקוף.

סיימה את בית הספר התיכון דולטון ב-1956 והחלה בלימודים אקדמיים באוניברסיטת מישיגן.
סיימה תואר ראשון במכללת פינץ' בניו יורק בשנת 1960 והחלה לעבוד כעורכת בהוצאת ספרים מרכזית בניו יורק.

ביוני 1969 הגיעה לחופשה קצרה בישראל והחליטה להישאר. בישראל החלה לעבוד כצלמת עיתונות. במהלך מלחמת יום הכיפורים התלוותה לחיילי צה"ל ונמנתה על ראשוני האזרחים שהגיעו למצרים. בשנת 1973 החלה להתרכז בעבודותיה בנושאי נוף וטבע. עבודותיה הוצגו בין השאר במוזיאון היהודי בניו יורק.

בזמן הרצחה עסקה גייל בפרויקט צילומי של תיעוד החי והצומח התנ"כי בארץ ישראל. המחבלים בהם נתקלה, ירו בה בראשה והרגוה. ליד גופתה נמצאה המצלמה ובה התמונות האחרונות שצילמה.
נטמנה בבית העלמין יוניון פילד ברובע קווינס שבניו יורק.

לאחר מותה הוציאו הוריה ספר עם צילומיה בשם Psalmist With a Camera: Photographs of a Biblical Safari בהוצאת Abbeville Press בשנת 1979, וכן הוקם מרכז צילום על שמה במעגן מיכאל (ארכיון צילומי הטבע שלה נוהל על ידי האמן דורון הורוביץ) .

בעקבות מותה כתב נתן יונתן את השיר "והרותם היה מלבין", שהולחן על ידי שפי ישי.

עבודותיה מוצגות בתחנה לחקר ציפורי ירושלים.

==קישורים חיצוניים==
* [http://www.biblio.com/books/28580969.html Psalmist with a Camera: Photographs of a Biblical Safari] הספר שהוציאו הוריה של גייל רובין
* [http://www.ourjerusalem.com/opinion20041114/ The PLO killed my cousin] דברי הספד אשר כתבה אלינור ברצ'ר, בת דודתה של גייל ב-15 במרץ 1978, והתפרסמו בעיתון The Courier-Journal, Louisville, KY
* [http://shironet.mako.co.il/artist?type=lyrics&lang=1&prfid=1161&wrkid=3550 והרותם היה מלבין] מילים לשיר של נתן יונתן
* ג'סיקה זלינר, 
* [https://laad.btl.gov.il/Web/He/TerrorVictims/Page/Default.aspx?ID=37930 גייל רובין], באתר לזכר אזרחים נפגעי פעולות איבה

קטגוריה:צלמי טבע ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1960
קטגוריה:עולים בשנות ה-1960
קטגוריה:חללי טרור ישראלים
קטגוריה:חללי טרור בישראל
קטגוריה:ישראליות שנולדו ב-1938
קטגוריה:ישראלים שנולדו ב-1938
קטגוריה:ישראליות שנפטרו ב-1978
קטגוריה:ישראלים שנפטרו ב-1978
קטגוריה:פיגוע כביש החוף
יוהנס שטארק

יוהנס שטארק (בגרמנית: Johannes Stark; 15 באפריל 1874 - 21 ביוני 1957) היה פיזיקאי נאצי גרמני, זוכה פרס נובל לפיזיקה בשנת 1919 על גילוי אפקט דופלר בקרני תעלה, ופיצול קווים ספקטרליים בשדה חשמלי (אפקט הנקרא על שמו, "אפקט שטארק").

==קורות חייו==
יוהנס שטארק נולד בעיר שיקנהוף (כיום פרייהונג) שבבוואריה. ב-1894 החל ללמוד מתמטיקה, כימיה וקריסטלוגרפיה באוניברסיטת מינכן וסיים את הדוקטורט ב-1897. הוא עבד במספר תפקידים במוסד זה וב-1900 עבר לאוניברסיטת גטינגן, שם מונה למרצה. ב-1908 מונה לפרופסור באוניברסיטת אאכן וכן הרצה במספר אוניברסיטאות נוספות, עד 1922. בשנים 1933–1939 כיהן כנשיא שני המוסדות: "קולקטיב המחקר הגרמני" ו"המכון הפדרלי לפיזיקה וטכנולוגיה".

שטארק פרסם יותר מ-300 מאמרים מדעיים בנושאים פיזיקליים שונים (בעיקר בחשמל). הוא נישא ללואיזה איפלר, ולזוג נולדו חמישה ילדים.
ספרו של שטארק, "אדולף היטלר, מטרות ואישיות" (בתרגום לדנית)

== שטארק והנאציזם ==

שטארק היה תומך נלהב של אדולף היטלר ושל המשטר הנאצי. במכתב לעיתון "Das schwarze Korps" (עיתון ה-SS) תקף את עמיתו הפיזיקאי ורנר הייזנברג, אף הוא חתן פרס נובל לפיזיקה, וכינה אותו "יהודי לבן" בשל תמיכתו ב"פיזיקה היהודית" של אלברט איינשטיין לתורת היחסות של איינשטיין היו מדענים נאצים רבים שהתנגדו, למשל חתן פרס נובל פיליפ לנארד. עם עליית הנאצים לשלטון, הם ניסו בהצלחה רבה למדי לא רק לפטר את כל את הפיזיקאים והמדענים היהודיים בגרמניה אלא גם לנסות למחוק את כל התיאוריות שלהם, וכך שטארק הצליח לקבל מהשלטונות הנאצים סמכות על כל תחום הפיזיקה והרפואה בגרמניה.

שטארק כתב מספר ספרים בהם פירט את משנתו הנאצית הגזענית. בספרו "סוציאליזם לאומי ומדע" (בגרמנית: Nationalsozialismus und Wissenschaft) טען כי על המדע להציב את שירות המדינה בעדיפות ראשונה - ולכן תחומי המחקר החשובים הם אלו שיכולים לתרום לשיפור הצבא והתעשייה. הוא תקף פיזיקאים תאורטיים בכנותו אותם "יהודים" והפעיל לחצים על מנת שמחזיקי העמדות המדעיות הבכירות בגרמניה יהיו "ארים" טהורים. עוד מטענותיו כי "מדענים יהודים חסרים את הכישרון לפעילות יצירתית אמיתית במדע".

בשנת 1947 נשפט ונשלח לארבע שנות מאסר בשל קשריו עם המשטר הנאצי.

==קישורים חיצוניים==

* [https://web.archive.org/web/20151217192911/http://stwww.weizmann.ac.il/G-JUNIOR/weizmann-paper/30/12.html פרגמטים, דוגמטיים ויהודים לבנים], על יוהנס שטארק באתר מכון ויצמן למדע
* 
* 

קטגוריה:בוגרי אוניברסיטת מינכן
קטגוריה:זוכי פרס נובל לפיזיקה
קטגוריה:פיזיקאים גרמנים
קטגוריה:נאצים
קטגוריה:סגל אוניברסיטת גטינגן
קטגוריה:סגל אוניברסיטת וירצבורג
קטגוריה:זוכי פרס נובל גרמנים
קטגוריה:בוואריה: אישים
קטגוריה:גרמנים שנולדו ב-1874
קטגוריה:גרמנים שנפטרו ב-1957
קטגוריה:חברי האקדמיה למדעים ולאמנויות של גטינגן
קטגוריה:גרמניה: אנטישמיות
ליאת אחירון

ליאת אחירון-איידלמן (נולדה ב-14 במאי 1974) היא זמרת, שחקנית, כוכבת ילדים,מדבבת ומנחה ישראלית.

== ביוגרפיה ==
אחירון נולדה וגדלה ברמת גן כבת בכורה מבין שלושה ילדים לזוג הורים שהיו קצינים בצבא קבע.

את תחילת דרכה כזמרת ושחקנית עשתה בשנים 1990–1991 בלהקת צעירי תל אביב והשתתפה במסגרת השתתפותה בלהקה בסדרה "לא כולל שירות".

היא התגייסה ללהקה הצבאית של חיל החינוך והנוער, שנקראה אז "להקת חינוך מיוחד", והתפרסמה כאחת מארבעת מבצעי השיר "חורף 73".

לאחר שחרורה מצה"ל, הנחתה את התוכנית "זאפ לראשון" בערוץ הראשון. לאחר מכן, הצטרפה לצוות מנחי ערוץ הילדים ב-1998, ממנו פרשה ב-2005. במקביל לעבודתה בטלוויזיה גם החלה ללמוד שיאצו ולהשתתף בטיולי אקסטרים.<ref></ref>

במהלך השנים השתתפה במחזות זמר רבים ביניהם "קטנטנות", "מלך סיאם", "עלי באבא וארבעים השודדים", "יוסף וכתונת הפסים המשגעת" ו"הלב". 

היא השתתפה בפסטיגל בשנים 1998, 1999 ו-2001, ובקלטות וסרטי הילדים "דגדוגים", "מועדון גן הרקדנים", "דוד פומפה", "הכבש השישה עשר", "כובע קסמים" ו"ורק אני לא". בנוסף, שרה בקלטת הילדים "בוא אלי פרפר נחמד".

אחירון דיבבה דמויות במספר סדרות וסרטים, ביניהם "טים גלאקסי", "דן מדען", "כלבים בחלל", "על מה ולמה", "המופע המוזיקלי של ג'ק" ו"מגפי המשאלות של ווילי". כמו כן שרה את שיר הפתיחה של הסדרה "בן 10", לצד אסף אבידן.

בשנת 2003 ראה אור ספרה "דניאלה, פתיתים וצמה" בהוצאת כתר.

בשנת 2016 יצא לאור אלבומה הראשון שנקרא "פיסות", ובו מכלול שירים בביצועה אותם היא כתבה והלחינה.

לאחר שנים של הפסקה מעולם המשחק, בשנת 2023 החלה לשחק בסדרה "דרימארס".

== חיים אישיים ==
אחירון נשואה לדן איידלמן ואם לארבעה ילדים. מתגוררת בקיבוץ מצר.

דוגלת באורח חיים טבעי, ובין היתר מייצרת בעצמה סבונים ומוצרי טיפוח טבעיים לשימוש משפחתה.<ref></ref>

== קישורים חיצוניים ==

* 
* 
* 
* 

== הערות שוליים ==

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מדבבות ישראליות
קטגוריה:מדבבים ישראלים
קטגוריה:מנחות ערוץ הילדים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:משתתפות הפסטיגל
קטגוריה:מתמודדות קדם-האירוויזיון
קטגוריה:בוגרות תיכון בליך
קטגוריה:בוגרי תיכון בליך
קטגוריה:חברי להקת צעירי תל אביב
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:רמת גן: אישים
קטגוריה:נשות הקיבוץ
קטגוריה:מועצה אזורית מנשה: אישים
קטגוריה:אנשי הקיבוץ
קטגוריה:כוכבי ילדים
קטגוריה:ישראליות שנולדו ב-1974
קטגוריה:ישראלים שנולדו ב-1974
מנחם אשכנזי

דיוקנו של אשכנזי על בול לזכרו
מנחם אשכנזי (6 באוגוסט 1934 – 13 בנובמבר 2000) היה שופט כדורגל
ישראלי. האסייתי הראשון ששפט במשחקי גביע העולם לכדורגל, במונדיאל 1966. אחד מנציגיו הבולטים של הספורט הישראלי בשנות ה-50 של המאה ה-20 ושנות ה-60 של המאה ה-20.

==קורות חיים==
מנחם אשכנזי נולד בבולגריה בשנת 1934 ועלה לארץ עם הוריו בשנת 1936.
בנעוריו, בגיל 16 הצטיין כשחקן כדורגל בקבוצת הנוער של המועדון הפועל פתח תקווה. אולם בעקבות פציעה חמורה ברגל נאלץ להפסיק את הקריירה שלו התחרותית.

אשכנזי הוסמך כשופט בשנת 1957, והוא נחשב לבכיר השופטים הישראלים בשנות ה־60. בשנת 1964 הוסמך כשופט בינלאומי ובאותה שנה, כשהוא בן 30 בלבד, שפט את משחק גמר אולימפיאדת טוקיו. שנתיים לאחר מכן נבחר על ידי פיפ"א לשפוט במשחק רבע הגמר של מונדיאל 1966 בין ל.
לפרק זמן פעל בארצות הברית כשופט במשחקי האליפות לכדורגל מקצועי שם.

במשחקים האולימפיים בטוקיו בשנת 1964 שפט בסך הכל בארבעה משחקים: במשחק בין ארגנטינה וגאנה שנגמר בתיקו 1:1, ברבע גמר במשחק בין הונגריה ובין רומניה (2:0 לטובת הונגריה), אחר כך בחצי הגמר במשחק בין צ'כוסלובקיה ובין הקבוצה הגרמנית המאוחדת (שהסתיים בניצחון צ'כוסלובקי 2:1) ובשלב הגמר את המשחק בין צ'כוסלובקיה ובין הונגריה - שבו ניצחה הקבוצה ההונגרית 2:1.

במונדיאל 1966 באנגליה שפט במשחק בין צרפת ובין מקסיקו (1:1) וברבע הגמר במשחק בין הנבחרות של פורטוגל וצפון קוריאה שהסתיים בניצחון הפורטוגלים 5:3. בנוסף אשכנזי עמד לרשות פיפ"א
כדי למלא במקרה הצורך תפקיד של עוזר שופט, מה שקרה במשחק נוסף בשלבים ההתחלתיים של האליפות.

מנחם אשכנזי שפט ב-45 משחקים בין ארציים וניהל 450 משחקי כדורגל במסגרת הליגה הישראלית. אחר שבשנת 1984 פרש משיפוט פעיל, המשיך להיות מעורב בפעילות באיגוד השופטים, ושימש כחבר בוועדה המקצועית של האיגוד וכמבקר שופטים בליגות הבכירות ובמשחקי הנוער והנערים.

אשכנזי התגורר בפתח תקווה ועבד למחייתו בחברת הגז אמישראגז.

מנחם אשכנזי נפטר בגיל 66 בשנת 2000 משטף דם במוח לאחר ניתוח שעבר בראשו. אלמנתו היא בת למשפחה יהודית מהונגריה. אשכנזי הוא אחיו הבכור של משה אשכנזי (1940-2012), שאף הוא היה שופט כדורגל.

==הנצחה==
* פרויקט למצוינות של איגוד שופטי הכדורגל בישראל נקרא על שמו

* בתאריך 6 בדצמבר 2011 דאר ישראל הנפיק סדרה של 10 בולי דאר הקרויה " אגדת הכדורגל הישראלי". אחד מהבולים האלה הוקדש להנצחת זכרו של אשכנזי. הבול עוצב במשותף על ידי האמנים אופיר בגון ומאיר אשל. על השובל מופיעה חתימת ידו של אשכנזי.

==לקריאה נוספת==
* Hornyák Lajos: A labdarúgás játékszabályai (Labdarúgó játékvezetők kézikönyve) - HOT-FIVE Kft. 2002 
(לאיוש הוריניאק - כללי משחק הכדורגל - הלימוד של שופט הכדורגל הוצאת הוט פייב, 2002 בודפשט, בהונגרית)

==קישורים חיצוניים==

* [http://worldreferee.com/site/copy.php?linkID=2193&linkType=referee&contextType=bio מנחם אשכנזי באתר World Referee] 
* 
* 
* [http://www.kan-naim.co.il/artical.asp?id=13472&cat=32 כתבה באתר כאן נעים מדצמבר 2008]
* [http://webcache.googleusercontent.com/search?q=cache:qZ00a9MhdCUJ:www.ynet.co.il/articles/0,7340,L-256190,00 כתבה בynet אחרי מותו]

==הערות שוליים==

קטגוריה:שופטי כדורגל ישראלים
קטגוריה:אישים שהונצחו על בולי ישראל
קטגוריה:אנשי העלייה החמישית
קטגוריה:ישראלים ילידי בולגריה
קטגוריה:ישראלים שנולדו ב-1934
קטגוריה:ישראלים שנפטרו ב-2000
חפרפרת

תילי חפרפרות בדנמרק.
חפרפרת (שם מדעי: Talpa) היא יונק ממשפחת החפרפרתיים בסדרת אוכלי החרקים בעל כושר חפירה מפותח - במשך דקה אחת היא מסוגלת לחפור באדמה רכה תעלה שאורכה יותר ממטר.

בישראל אין חפרפרות כלל. לעיתים מבלבלים בין החפרפרת לבין החולד. המקור לבלבול היא העובדה ששני בעלי החיים שוכנים מתחת לאדמה ושניהם עיוורים, אך למעט דמיון זה, אין כל קשר ביניהם.

== מאפיינים ==
לחפרפרת לרוב פרווה חומה ועבה. היא שוכנת מתחת לפני הקרקע וממעטת לצאת מעליהם, ומשום כך איבדה את יכולת הראייה כמעט לחלוטין, שכן עיניה קטנות מאוד. במהלך חייה היא בונה מערכת מסועפת של מחילות.

במקום עיניה, החפרפרת משתמשת באפה ובאוזניה על מנת למצוא את מזונה. חוש הריח של החפרפרת מאפשר לה לא רק לזהות את טיבו של מקור הריח, אלא גם לאתר את מקומו בצורה מדויקת. לחפרפרת יש שני נחיריים, שבכל אחד מהם קולטני ריח, המעבירים אותות למוחה. המוח של החפרפרת מסוגל לעבד את האות המגיע מכל נחיר כדי לזהות במדויק את הכיוון שממנו מגיע הריח. אפה הרגיש מסוגל להתחקות אחר דרכו של השלשול, מזונה העיקרי, באדמה. החפרפרות משוטטות במנהרותיהן ללא הרף ומחפשות שלשולים, תולעים ובעלי חיים זעירים אחרים למאכל. החפרפרת מסוגלת לאכול ביום אחד מזון כמשקל גופה, ולכן היא נאלצת לחפש מזון מדי שעות אחדות.

==מיון==
* סוג חפרפרת (Talpa)
** מין חפרפרת אלטאי (Talpa altaica)
** מין חפרפרת עיוורת (Talpa caeca)
** מין חפרפרת קווקזית (Talpa caucasica)
** מין חפרפרת אירופאית (חפרפרת מצויה; Talpa europae)
** מין חפרפרת האב דוד (Talpa davidiana)
** מין חפרפרת לבנטית (Talpa levantis)
** מין חפרפרת ספרדית (Talpa occidentalis)
** מין חפרפרת רומית (Talpa romana)
** מין חפרפרת בלקנית (Talpa stankovici)

==ראו גם==
* חפרפרת ככובת אף
* חולד ארצישראלי
* חולד

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:חפרפרתיים
הסתדרות נשים עבריות

הסתדרות נשים עבריות היה ארגון נשים יהודי שפעל בארץ ישראל בשנים 1920–1933. עיקר עיסוקו היה בסיוע לנשים הרות ולאמהות צעירות ועבודה סוציאלית. הארגון הקים את תחנות "טיפת חלב" הראשונות בארץ ישראל. 

בשנת 1933 התאחד הארגון עם הפדרציה הארצית של ויצו. הארגון המאוחד, שנקרא הסתדרות נשים ציוניות, היה לחלק מויצו העולמית.

== הקמת ההסתדרות ==
התארגנות הסתדרות נשים עבריות החלה על בסיס מקומי בירושלים. בת-שבע קסלמן, פעילת הדסה מארצות הברית שהגיעה לארץ-ישראל בשנת 1919, נפגשה בתנאים הקשים של הלידה וגידול התינוקות בירושלים, ובשיעור תמותת התינוקות הגבוה. היא הגתה את הרעיון של ארגון נשים מקומי, שיפעל בשיתוף פעולה עם הדסה. יושבת ראש הארגון הראשונה הייתה הנרייטה סאלד, שאף היא עלתה באותה תקופה מארצות הברית. אספת ההקמה שלו נערכה בירושלים ביולי 1920, ונכחו בה כ-100 נשים מכל העדות. בשנים הבאות נוספו על הסניף הירושלמי ארבעה סניפים נוספים, בתל אביב, חיפה, צפת וטבריה.

== תחומי פעילות ומטרות ==
למרות עיסוקה בסיוע לזולת, לא הייתה הסתדרות נשים עבריות ארגון צדקה מסורתי. היא נועדה גם לארגן את הנשים המקומיות ולמשוך אותן לעבודה ציבורית. כבר באספת ההקמה התקבלה החלטה, שההסתדרות תארגן את כלל הנשים, גם מגישות העזרה וגם אלה העלולות להזדקק לה. לשם כך נקבעו דמי חברה נמוכים. החידוש היה בתפיסה, שהנזקק אינו מקבל נדבה אלא את המגיע לו כחבר בקהילה. מטרת הסיוע הוא הפחתת מספר הנזקקים ושיפור החברה. 

אחד מתחומי הפעילות העיקריים של ההסתדרות היה רפואה לנשים הרות ולתינוקות, ובכלל זה רפואה מונעת. תחנות הסיוע לאם ולילד ("טיפת חלב"), שהוקמו בהתחלה בירושלים ולאחר מכן באזורים אחרים, נועדו לספק ליווי רפואי לאמהות ולידיהן, אבל גם לספק הדרכה וייעוץ. במקביל התחילה לסייע למשפחות במצוקה, והקימו מרכזים ללימוד עברית, תפירה ולפעולות תרבותיות. פעילותה הייתה מאורגנת ומתוכננת והניחה את היסודות לעבודה הסוציאלית המקצועית בארץ. יש לציין שמרבית הפעילות היו בעצמן עולות חדשות, שהמפגשים החברתיים של ההסתדרות סיפקו להן מסגרת חברתית ותרבותית וכלי להתגברות על קשיי השפה. ממפגשים חברתיים אלה יצאו גרעיני ההתנדבות שנועדו לעזור לאחרות.

הסתדרות נשים עבריות הוציאו לאור את עיתון "האשה" בין השנים 1926-1929, עיתון הנשים הראשון בארץ ישראל שיצא באופן סדור.

== האיחוד עם ויצו ==
החל מאמצע שנות ה-20 החלו דיונים על איחוד ארגוני הנשים הפעילים בארץ ישראל. מטרות האיחוד היו יצירת עצמאות וריכוז הכח מול ההחלטות שהתקבלו בחו"ל מצד אחד, וריכוז מאמצי גיוס הכספים מצד שני. ניסיונות אלה נתקלו בקשיים על רקע ההבדלים בגישה ובדגשים של הארגונים השונים, אבל לבסוף הצליח המהלך ובשנת 1933 התאחדה הסתדרות הנשים העברית עם הפדרציה הארצית - ויצו. הגוף המאוחד נקרא הסתדרות נשים ציוניות, ופעל תחת כנפי ויצו העולמית.

== ראו גם ==
* פמיניזם בישראל
* התאחדות נשים עבריות לשיווי זכויות בארץ ישראל

== לקריאה נוספת ==
* אסתר זמורה, נשים עבריות ציוניות - סיפורה של "הסתדרות נשים עבריות".
* עפרה גרינברג, חנה הרצוג, ארגון נשים וולונטרי בחברה מהתהווה - תרומתה של ויצו לחברה הישראלי.
* חנה ספרן, לא רוצות להיות נחמדות

== קישורים חיצוניים ==
* [http://www.snunit.k12.il/heb_journals/katedra/70111.html חנה הרצוג - ארגוני נשים בחוגים האזרחיים - פרק נשכח בהיסטוריה של היישוב]
* מיכל זמורה כהן, 

קטגוריה:מפלגות ביישוב
קטגוריה:ארגונים ציוניים
קטגוריה:איגודים
קטגוריה:ארגוני נשים ביישוב
גיבוש (קבוצה)

גיבוש הוא תהליך חיברות של קבוצת אנשים, לפעמים מכונה כך אירוע יזום שנועד ללכד ולאחד קבוצת אנשים לקראת המשך פעילות משותפת. במהלך הגיבוש מתכנסת הקבוצה כולה ביחד לפעילויות שונות אשר במהלכן נוצרות הכרויות קרובות ומתגבשים דפוסי פעולה משותפים. אופי הגיבוש, כמו גם פרק הזמן שהוא נמשך, תלויים בנסיבות שבהן הוא מתקיים.

==הגיבוש הצבאי ==

בצה"ל מתקיים הגיבוש כחלק מתהליך הקמתה של יחידה צבאית, והוא שלב מקדים לפני הצטרפות החיילים ליחידה. במהלך הגיבוש, שיכול להימשך בין ימים אחדים לבין שבועות, יעברו החיילים אימונים שונים ויעמדו לפני בעיות הדורשות מאמץ גופני ויכולת עבודה בצוות. ככל שהיחידה נחשבת יותר ומוערכת יותר – כך יהיה תהליך הגיבוש קשה ומפרך יותר.

לגיבוש הצבאי שתי מטרות:
*מטרה חברתית – לגבש קבוצת חיילים שאינם מכירים זה את זה לקראת הקמת היחידה בה הם עומדים לשרת. מהלך הגיבוש יסייע לכל חייל להיות חלק מהקבוצה, ולכל הקבוצה לתפקד כיחידה אחת.
*סינון - במהלך הפעילות השוטפת, צופים מפקדי היחידה בכל חייל וחייל, ומעניקים לו ציונים אישיים הנוגעים לתפקודו האישי והחברתי. בסוף הגיבוש נותרים רק החיילים אשר התאימו לדרישות היחידה.

תהליך דומה לגיבוש הצבאי – הוא הגיבושון, שהוא גיבוש הנמשך תקופה קצרה, לכל היותר יום או יומיים, ובו המטרה העיקרית היא הסינון ובדיקת יכולתו של החייל לעמוד במשימות היחידה המגבשת.

==גיבוש חברתי==
גיבוש חברתי עשוי להיערך במקומות בהם מכירים בחשיבות "רוח הצוות", והוא נפוץ בחברות מסחריות וארגונים גדולים. הגיבוש יכול להיות יום משותף של בילוי לכל העובדים, נסיעה מאורגנת של העובדים לאירוע בחו"ל, או ערב משותף הכולל פעילות חברתית בנושאים שונים, כמו: משחקי חברה, דיונים, משחקי ספורט (בדרך כלל משחקי כדור למיניהם) וכדומה.

הדינמיקה הקבוצתית בפעילות הגיבוש אמורה לחזק יחסי אמון וקרבה, ולתרום להגברת המוטיבציה של העובדים בחברה, ולהיכרות טובה יותר של העובדים אחד את השני – היכרות שתאפשר להם לשתף פעולה בעבודה היומיומית, שהיא במקרים רבים מונוטונית.

גיבוש מתקיים גם בקבוצות ספורט ואוהדיהן ובספורט באופן כללי בדרך כלל, בתנועות נוער, בכיתות ובשכבות בית ספר, ובמקומות אחרים בהם ישנן קבוצות אנשים בפעילות משותפת. בשנים האחרונות הופך הגיבוש (או ה"גיבושון") לנפוץ במסגרות שונות ורחבות יותר, ונוספת לו מטרה של יחסי ציבור. כך למשל, מכללה אקדמית שמעוניינת להביא תלמידים להרשמה, מארגנת להם "ימי גיבוש" הכוללים היכרות בין המיועדים להירשם לבין אלה שנרשמו כבר.

== קישורים חיצוניים ==

קטגוריה:פסיכולוגיה חברתית
קטגוריה:סוציולוגיה ארגונית
קטגוריה:פסיכולוגיה חינוכית
קטגוריה:הדרכה
בן-ציון באייער

בן-ציון באייער (1936 – 29 באוגוסט 2021) היה עורך דין ישראלי. את עיקר פרסומו קנה כספורטאי רבגוני. הוא היה שחקן כדוריד בקבוצת מכבי רמת גן ונבחרת ישראל בכדוריד בעבר, שוער כדורגל בקבוצת בני יהודה תל אביב, כדורסלן בקבוצת מכבי רמת גן, שחיין, שחקן כדורמים בקבוצת מכבי תל אביב, וכן עסק בענפי ספורט נוספים ובהם אתלטיקה.

== ביוגרפיה ==
בשנת 1967 סיים את קורס מאמני הכדוריד השני שנערך במכון וינגייט.

כמו כן עסק בענפי אתלטיקה, התחרה בסיוף, רוגבי והורדת ידיים והשתתף במירוץ המרתון העממי.

כעורך דין הרבה באיער לייצג ספורטאים בפני קבוצותיהם וכן בבתי דין משמעתיים.

בראיון בשנת 2003, סיפר באיער כי הוא מוכתר במהדורה הישראלית של ספר השיאים של גינס, כאדם שעסק בתחומי הספורט הרבים ביותר.

באיער שימש כנשיא האיגוד הישראלי בהורדת ידיים, סגן נשיא האיגוד האירופי בהורדת ידיים וסגן נשיא האיגוד העולמי בהורדת ידיים.

נפטר ב-29 באוגוסט 2021.

==קישורים חיצוניים==

* [http://wiki.byfans.co.il/wiki/%D7%91%D7%9F_%D7%A6%D7%99%D7%95%D7%9F_%D7%91%D7%90%D7%99%D7%A2%D7%A8 בן ציון באיער], באתר "מוזיאון בני יהודה"
* 	
* 
* 
* 
* 
* 
* 
* 
* 
* [http://portal.idc.ac.il/he/main/sport/events/pages/events.aspx אירועים], באתר המרכז הבינתחומי הרצליה

== הערות שוליים ==

קטגוריה:שחקני כדוריד ישראלים
קטגוריה:כדורסלנים ישראלים
קטגוריה:שחקני כדורמים ישראלים
קטגוריה:שחיינים ישראלים
קטגוריה:שוערי כדורגל ישראלים
קטגוריה:כדורגלני בני יהודה תל אביב
קטגוריה:עורכי דין ישראלים
קטגוריה:ספורטאים רב תחומיים
קטגוריה:ספורטאי מכבי תל אביב
קטגוריה:מאמני כדוריד ישראלים
קטגוריה:עסקני ספורט ישראלים
קטגוריה:ישראלים שנולדו ב-1936
קטגוריה:ישראלים שנפטרו ב-2021